
Për një ndryshim në vendimin nr.354, datë 29.8.1994 të Këshillit të Ministrave “Për shpërblimin e cilësisë të veprimtarive sportive për sportistët, trajnerët e gjyqtarët dhe shpërblime të tjera sportive”

Në mbështetje të nenit 100 të Kushtetutës, të nenit 3 të ligjit nr.8114, datë 28.3.1996 “Për sportin”, ndryshuar me ligjin nr.8650, datë 28.7.2000 dhe të nenit 6 të ligjit nr.8487, datë 13.5.1999 “Për kompetencat për caktimin e pagave të punës”, me propozimin e Ministrit të Kulturës, Rinisë dhe Sporteve, Këshilli i Ministrave

V E N D O S i:

1. Paragrafët i parë, i dytë dhe i tretë, në lidhjen nr.5 të vendimit nr.354, datë 29.8.1994 të Këshillit të Ministrave ndryshohen si më poshtë vijon:
“- Për gjyqtarët dhe vëzhguesit e futbollit dhe të basketbollit jo më pak se 2000 lekë.
- Për gjyqtarët dhe vëzhguesit e sporteve të tjera jo më pak se 1500 lekë”.
2. Efektet financiare që rrjedhin nga zbatimi i këtij vendimi të përballohen nga buxheti i Ministrisë së Kulturës, Rinisë dhe Sporteve dhe nga të ardhura të tjera.
3. Ngarkohen Ministria e Kulturës, Rinisë dhe Sporteve dhe federatat sportive për zbatimin e këtij vendimi.
Ky vendim hyn në fuqi pas botimit në Fletoren Zyrtare.

